ล้างบางล้มบอล
ไม่ได้เขียนถึงซะนาน วันนี้ เริ่มมีความ รู้สึกได้เห็น แสงสว่างปลายอุโมงค์ เลยต้องมานั่งหน้าคอมพิวเตอร์ร่ายจดหมายมาถึงน้องอีกครั้ง,หลังจากที่พี่กับน้องบี ได้ทั้งพูดคุย วิเคราะห์กันเป็นการส่วนตัว รวมถึงเขียนลงในคอลัมน์นี้มาโดยตลอดถึงเรื่องราวที่เกิดขึ้นในแวดวงฟุตบอลอาชีพบ้านเราหลากหลายเรื่อง,โดยเฉพาะเรื่องความไม่ชอบมาพากลในผลของการแข่งขันที่ออกมา มันดูทะแม่งๆพิกล ช่วงนั้นเราก็สรุปว่ามีกลิ่นไม่ดีเกิดขึ้นในวงการฟุตบอลอาชีพบ้านเราแน่นอน,ช่วงที่มีการเขียนเตือนไป มีทั้งส่วนที่เห็นด้วยกับไม่เห็นด้วย พี่ถือเป็นเรื่องนานาจิตตัง แต่จากการผ่านการทำข่าว คลุกคลี ดูบอลมาในทุกระดับอย่างยาวนาน,ก็เลยไม่ตอบโต้เสียงวิจารณ์เหล่านั้น ได้แต่นั่งเฝ้ารอให้กาลเวลาเป็นเครื่องพิสูจน์ข้อเขียนของเราสองคน รวมถึงหากมีโอกาสก็จะชี้เป้าบอกกองเชียร์เป็นการส่วนตัวให้ช่วยกันจับตาดูด้วย,ในที่สุด ความจริงก็ปรากฏออกมาถึงขั้นมีการออกหมายจับทั้งผู้ตัดสิน นักฟุตบอล ผู้บริหารสโมสร และผู้เกี่ยวข้องทั้งมวลในการล็อกผลบอล หรือเรียกกันภาษาชาวบ้านว่า ล้มบอล,ต้องขอปรบมือดังๆให้กับผลงานชิ้นโบแดง ของสมาคมกีฬาฟุตบอลฯที่มีนายกเป็นถึงอดีตเบอร์หนึ่งของ สตช.ที่ไม่ยอมปล่อยให้เรื่องที่เป็นมะเร็งร้ายของวงการฟุตบอลแบบนี้หลุดรอดไปได้,เจ็บกันวันนี้ ดีกว่าจะกู่ไม่กลับในวันข้างหน้า เพราะมีตัวอย่างของประเทศเพื่อนบ้านให้เห็นกันจะจะ พี่ยกธงเชียร์เต็มพิกัดให้ลุยต่อครับท่าน พล.ต.อ.สมยศ พุ่มพันธ์ุม่วง และ พล.ต.อ.จักรทิพย์ ชัยจินดา,ไหนๆท่านก็ตัดสินใจทำในสิ่งที่ถูกต้อง,ดีงามนี้แล้ว คำว่ายังมียก 2 ยก 3 ที่ท่านได้กล่าวเอาไว้ต้องกล้าๆเดินไปให้ถึง อย่าให้เป็นเพียงปลาซิวปลาสร้อยนะครับ,วันนี้แฟนบอลเขาฉลาดแล้ว รวมถึงเขารู้กันทั้งวงการว่ามันไม่ใช่มีเพียงแค่นี้ ยังมีอีกหลายสโมสร ทั้งระดับผู้บริหาร นักฟุตบอล ผู้ตัดสิน ที่ทำกัน,มีหลากหลายรูปแบบการของล้มบอลให้กัน ทั้งเพื่อเงินส่วนตัว ทั้งเพื่อเงินมาประคองสโมสร,ทั้งเพื่อมิตรภาพระหว่างกัน ทั้งเพื่อความเป็นเจ้าของโต๊ะบอลที่ตัวเองเป็นอีแอบอยู่ข้างหลัง ฯลฯ,ช้างตายทั้งตัว เอาใบบัวมาปิดหามิดไม่ ฉันใดก็ฉันนั้น ช้าหรือเร็วความจริงก็จะถูกเปิดเผยออกมาเช่นครั้งนี้ โดยเฉพาะเรื่องที่น่ารังเกียจเช่นนี้ ยืนยันไม่มีทางปิดมิดแน่นอน,ย้ำอีกครั้ง อยากเห็นท่านนายกสมยศเดินหน้าลุยแบบไม่ต้องเกรงใจกันซะคราวนี้เลยกระแสมาแล้ว อย่าทำครึ่งๆกลางๆนะครับเชื่อผม เดี๋ยวมันจะกลายเป็นหอกกลับมาทิ่มตัวเองเข้า,น้องบีจำได้นะเราคุยกันมาตลอดว่าสงสารแฟนบอล ที่เขาทุ่มเท เสียเงิน เสียเวลา ทุ่มเทเชียร์ทีมรัก แต่กลับมาถูกกลุ่มบุคคลเลวๆ ในทีมรัก ของเขาเพียงไม่กี่คนหักหลังโดยไม่รู้ตัวเช่นนี้ ล้างบางเลยครับท่านนายกฯ,ตอนนี้มีคนเสียวสันหลังอยู่ 555.,ไว เด่นชัย,บี บางปะกง
บี บางปะกง น้องรัก ไม่ได้เขียนถึงซะนาน วันนี้ เริ่มมีความ รู้สึกได้เห็น แสงสว่างปลายอุโมงค์ เลยต้องมานั่งหน้าคอมพิวเตอร์ร่ายจดหมายมาถึงน้องอีกครั้ง
สมยศ พุ่มพันธ์ุม่วง,จักรทิพย์ ชัยจินดา,แสงสว่างปลายอุโมงค์,ตะลุยฟุตบอลโลก,บี บางปะกง